Nokkrir nemendur í Sveitarfélaginu eru búsettir á Vatnsleysuströndinni og eiga því rétt á skólaakstri . Sveitarfélagið Vogar útvegar bifreið til skólaaksturs og skal sjá til þess að bifreið sú er notuð er til skólaakstursins uppfylli öll ákvæði laga , reglugerða og settra reglna um gerð , búnað og merkingu sem í gildi eru á hverjum tíma . Daglegur skólaakstur er , samkvæmt skólaakstursáætlun sem skólastjóri vinnur í upphafi hvers skólaárs , í samræmi við kennsluskipan og aðrar þær þarfir nemenda fyrir akstur sem samkomulag er um að uppfylla . Bílstjóri skal kappkosta að gera hverja ferð sem þægilegsta fyrir farþega sína og halda áætlun eins og kostur er . Virða ber ákvarðanir skólayfirvalda um komutíma skólabíls að og frá skóla . Bílstjóri má ekki sinna einkaerindum með skólabörn í bílnum né láta slík erindi seinka skráðri brottför skólabíls .